মাহেলা জয়াবর্ধনে

দেনাগামাগে প্রবোথ মাহেলা ডি সিলভা জয়াবর্ধনে (; জন্ম: ২৭ মে, ১৯৭৭) কলম্বোয় জন্মগ্রহণকারী সাবেক ও বিখ্যাত শ্রীলঙ্কার পেশাদার ক্রিকেট তারকা। তিনি শ্রীলঙ্কা জাতীয় ক্রিকেট দলের অধিনায়ক ছিলেন। তিনি মূলতঃ মাহেলা জয়াবর্ধনে নামেই বিশ্ব ক্রিকেট অঙ্গনে অতি পরিচিত ক্রিকেটার। আন্তর্জাতিক ক্রিকেট অঙ্গনে বিশেষজ্ঞ ব্যাটসম্যান হিসেবে তার বেশ সুনাম রয়েছে।

খেলোয়াড়ী জীবন 
১৯৯৭ সালে টেস্ট ক্রিকেটে অংশগ্রহণের মাধ্যমে আন্তর্জাতিক ক্রিকেটে অভিষেক ঘটান জয়াবর্ধনে। এর পরের মৌসুমে একদিনের আন্তর্জাতিক ক্রিকেটে অভিষিক্ত হন। স্মরণীয় সাফল্য হিসেবে তিনি ২০০৬ সালে নিজ দেশে অনুষ্ঠিত দক্ষিণ আফ্রিকা জাতীয় ক্রিকেট দলের বিরুদ্ধে শ্রীলঙ্কার ক্রিকেট ইতিহাসে সর্বাধিক ৩৭৪ রান করে ইতিহাসের পর্দায় নিজেকে ঠাঁই করে নেন। অক্টোবর, ২০১২ পর্যন্ত টেস্টে তার গড় পঞ্চাশের ঊর্ধ্বে এবং ওডিআইয়ে ত্রিশের উপর। শ্রীলঙ্কার একমাত্র খেলোয়াড় হিসেবে তিনি দশ সহস্রাধিক রান করেন।

ওডিআইয়ে নিম্নমূখী গড় থাকা স্বত্ত্বেও জয়াবর্ধনে শ্রীলঙ্কার অন্যতম সেরা ব্যাটসম্যান হিসেবে বহাল রয়েছেন। তার সহযোগী খেলোয়াড় কুমার সাঙ্গাকারা'র সাথে তিনিও বর্তমানে অত্যন্ত গুরুত্বপূর্ণ ভূমিকা পালন করছেন। তৃতীয় শ্রীলঙ্কান ক্রিকেটার হিসেবে সনাথ জয়াসুরিয়া এবং কুমার সাঙ্গাকারা'র পর তিনি একদিনের আন্তর্জাতিক ক্রিকেটে দশ হাজার রান করেছেন।

পীচের মাঝখানের বৃত্তে অবস্থানের মাধ্যমে ফিল্ডিংয়ে দক্ষতা ও সক্ষমতা প্রদর্শনে তিনি পারঙ্গমতা প্রদর্শন করতে পেরেছেন। ২০০৫ সালের শেষদিকে ক্রিকইনফো একটি প্রতিবেদনে ১৯৯৯ ক্রিকেট বিশ্বকাপের পর থেকে যে কোন ফিল্ডারের তুলনায় তিনি একদিনের আন্তর্জাতিক ক্রিকেটে সবচেয়ে বেশি রান আউট করেছেন। ঐ পরিসংখ্যানে আরো দেখানো হয়েছে যে, 'ক জয়াবর্ধনে ব মুরালিধরন' লেখাটি ছিল বোলার-ফিল্ডারের সমন্বয়ে অত্যন্ত সাধারণ ঘটনা যা টেস্ট ক্রিকেট ইতিহাসে স্মরণীয় হয়ে রয়েছে।

অধিনায়কত্ব 
২০০৯ সালে মার্চ-এপ্রিল মাসে পাকিস্তান সফরে মাহেলা জয়াবর্ধনে টেস্ট সিরিজের নেতৃত্ব দেন। ২০০৮ সালের মুম্বাই হামলার পর ভারত পাকিস্তান সফর ভেঙ্গে দিলে ঐ সিরিজের আয়োজন করা হয়েছিল। প্রথম টেস্টটি ড্র হয়। এতে তিনি ডাবল সেঞ্চুরি বা দ্বি-শতক করেন। কিন্তু দ্বিতীয় টেস্টের পর তিনি অধিনায়কত্ব থেকে সরে দাঁড়ান। ঐ টেস্টে শ্রীলঙ্কা খুবই ভাল অবস্থানে ছিল। থিলান সামারাবীরা পরপর দুই টেস্টে দু'টি দ্বি-শতক এবং তিলকরত্নে দিলশান সেঞ্চুরি করেছিলেন। গাদ্দাফি স্টেডিয়ামে অনুষ্ঠিত টেস্টটির তৃতীয় দিনের খেলায় অংশগ্রহণের উদ্দেশ্যে যাত্রার মাঝখানে ১২ জন মুখোশধারী অজ্ঞাতনামা বন্দুকধারীদের হামলার শিকার হয় বাসটি। জয়াবর্ধনে ও তার সহযোগী আরো ছয়জন শ্রীলঙ্কান খেলোয়াড় গুরুতর আঘাতপ্রাপ্ত হন। তাদের নিরাপত্তায় নিয়োজিত ছয়জন পুলিশ এবং দুইজন সাধারণ নাগরিক এ আক্রমণে নিহত হন।

২০১১ ক্রিকেট বিশ্বকাপে পরাজিত হবার পর সহ-অধিনায়কত্ব থেকে নিজেকে প্রত্যাহার করেনতিলকরত্নে দিলশানের বিতর্কিত অধিনায়কত্বের পর তিনি পুনরায় অধিনায়কের দায়িত্ব গ্রহণ করেন। ইন্ডিয়ান প্রিমিয়ার লিগের কোচি টাস্কার্স কেরালা দলেরও অধিনায়ক ছিলেন। বর্তমানে তিনি দিল্লি ডেয়ারডেভিলসের সহ-অধিনায়ক হিসেবে রয়েছেন।

২৮ জুলাই, ২০১২ তারিখে জয়াবর্ধনে-সাঙ্গাকারা ৩০টি শতরানের জুটি গড়ে যা ক্রিকেট ইতিহাসে চতুর্থ। এদিন তারা ভারতের বিরুদ্ধে ৩য় একদিনের আন্তর্জাতিক ক্রিকেটে এ রেকর্ডটুকু গড়েন।

প্রতিপক্ষের বিরুদ্ধে টেস্ট কৃতিত্ব 

{|class="wikitable sortable" style="font-size: 100%" align="center" width:"100%"
! width="150"| প্রতিপক্ষ !! width="50"| ম্যাচ !! width="50"| ইনিংস !! width="100"| অপরাজিত !! width="50"| রান !! width="50"| সর্বোচ্চ স্কোর !! width="40"| শতক !! width="40"| অর্ধ-শতক !! width="50"| গড় 
|-
|  || ১৬ || ২৯ || ০ || ৯৬৯ || ১০৫ || ২ || ৫ || ৩৩.৪১
|-
|  || ১৩ || ১৭ || ২ || ১১৪৬ || ২০৩* || ৫ || ২ || ৭৬.৪০
|-
|  || ২৩ || ৪১ || ৩ || ২২১২  || ২১৩* || ৮ || ১০ || ৫৮.২১ 
|-
|  || ১৮ || ২৮ || ১ || ১৮২২ || ২৭৫ || ৬ || ৮ || ৬৭.৪৮ 
|-
|  || ১৩ || ২২ || ১ || ১০২৮ || ১৬৭ || ৩ || ৬ || ৪৮.৯৫
|-
|  || ২৯ || ৫৫ || ৩ || ১৬৮৭ || ২৪০ || ২ || ১০ || ৩২.৪৪
|-
|  || ১৭ || ৩২ || ১ || ১৭৮২ || ৩৭৪ || ৬ || ২ || ৫৭.৪৮
|-
|  || ১২ || ১৮ || ১ || ৭৪৮ || ১৩৬ || ১ || ৪ || ৪৪.০০ 
|-
|  || ৮ || ১০ || ৩ || ৪২০ || ১০০* || ১ || ৩ || ৬০.০০ 
|- class="sortbottom"
| সর্বমোট || ১৪৯ || ২৫২ || ১৫ || ১১৮১৪ || ৩৭৪ || ৩৪ || ৫০ || ৪৯.৮৪
|- 
| colspan=9| উৎস: ইএসপিএনক্রিকইনফো; সর্বশেষ হালনাগাদ: ১৭ আগস্ট, ২০১৪
|}

 টেস্ট ক্রিকেটে শতরান 

 সাফল্য গাঁথা 
২০০১ সালে কলম্বোতে অনুষ্ঠিত ২য় টেস্টে বাংলাদেশের বিপক্ষে মারভান আতাপাত্তু ও মাহেলা জয়াবর্ধনে - এ দুইজন ব্যাটসম্যান টেস্ট ক্রিকেটে রিটায়ার্ড আউট হয়ে উদাহরণের সূচনা করেন।

২০০৬ সালে আন্তর্জাতিক ক্রিকেট কাউন্সিল মাহেলা জয়াবর্ধনেকে বছরের সেরা আন্তর্জাতিক অধিনায়কের নাম ঘোষণা করে। পরের বছর বছরের সেরা টেস্ট ক্রিকেট খেলোয়াড়ের জন্যে মনোনয়ন লাভ করেছিলেন।

দ্বিতীয় উইকেট তথা টেস্ট ক্রিকেটের ইতিহাসে যে-কোন উইকেটে সবচেয়ে দীর্ঘতম জুটি গড়েন তিনি। জুলাই, ২০০৬ সালে টেস্ট ক্রিকেটের ইতিহাসে সবচেয়ে দীর্ঘতম জুটি হিসেবে দক্ষিণ আফ্রিকা ক্রিকেট দলের বিপক্ষে সাঙ্গাকারা’র সাথে ৬২৪ রান করেন। দ্বিতীয় উইকেটে তৎকালীন বিশ্বরেকর্ড ছিল কলম্বোয় অনুষ্ঠিত ভারত ক্রিকেট দলের বিপক্ষে রোশন মহানামা-সনাথ জয়াসুরিয়া’র ৫৭৬ রান।

 অবসর 

২০১৪ সালে তিনি টেস্ট ও টি২০ ক্রিকেট থেকে অবসর নেন। তার শেষ টি২০ ম্যাচে ভারতকে হারিয়ে ২০১৪ টি২০ বিশ্বকাপ চ্যাম্পিয়ন হয় লঙ্কানরা। তিনি ২০১৫ ক্রিকেট বিশ্বকাপের পর ওডিআই থেকে অবসর নিবেন বলে ঘোষণা দেন।

 পুরস্কারসমূহ 

 টেস্ট ক্রিকেট - ম্যান অব দ্য সিরিজ পুরস্কার 

ছকে ক্যাচ বুঝাতে ক এবং স্ট্যাম্পিং বুঝাতে স্ট্যাঃ ব্যবহার করা হয়েছে।

 টেস্ট ক্রিকেট - ম্যান অব দ্য ম্যাচ পুরস্কার 
ছকে ক্যাচ বুঝাতে ক এবং স্ট্যাম্পিং বুঝাতে স্ট্যাঃ''' ব্যবহার করা হয়েছে।

ওডিআই - ম্যান অব দ্য সিরিজ পুরস্কার

ওডিআই - ম্যান অব দ্য ম্যাচ পুরস্কার

ব্যক্তিগত জীবন 
সুনীলা ও সেনেরাথ জয়াবর্ধনে দম্পতির সন্তান মাহেলা জয়াবর্ধনে ১৯৭৭ সালে কলম্বোয় জন্মগ্রহণ করেন। ধিশাল নামীয় তার এক ছোট ভাই ছিল। ষোল বছর বয়সে ধিশালের মস্তিষ্কের টিউমারের কারণে অকাল মৃত্যু ঘটে। এ ঘটনাটি জয়াবর্ধনেকে মানসিকভাবে বিপর্যস্ত করে ও সাময়িকভাবে ক্রিকেট জীবন থেকে দূরে থাকতে হয় তাকে। পরবর্তীতে পরিবার ও সতীর্থ খেলোয়াড়দের অনুপ্রেরণায় তিনি আবারো তার সফল খেলোয়াড়ী জীবনে অগ্রসর হন। ভ্রমণবিষয়ক পরামর্শক ক্রিস্টিনা মল্লিকা সিরিসেনা নাম্নী এক তরুণীর পাণিগ্রহণ করেন মাহেলা। খেলাধূলার বাইরে হোপ ক্যান্সার প্রজেক্টের সাথে জড়িত তিনি। ছোট ভাই ধিলশালের স্মৃতিকে মনে রেখে হোপের প্রচারণায় অগ্রসর হয়েছেন। সতীর্থ খেলোয়াড়দের সহযোগিতায় মহরাগামা এলাকায় ৭৫০-শয্যার ক্যান্সার ইউনিট স্থাপনের পরিকল্পনা নিয়েছেন যা দেশের একমাত্র উল্লেখযোগ্য ক্যান্সার হাসপাতাল হিসেবে বিবেচিত হবে।

ব্যবসায়িক চুক্তি 
 মবিটেল (শ্রীলঙ্কা)
 ডিএসআই হোল্ডিংস লিমিটেড
 রিবক

তথ্যসূত্র

বহিঃসংযোগ 
 
 
 HOPE Cancer Project
 Mahela Jayawardene leads ODI and T20I Squads for Pakistan Series May 2012

১৯৭৭-এ জন্ম
জীবিত ব্যক্তি
১৯৯৮ কমনওয়েলথ গেমসের ক্রিকেটার
১৯৯৯ ক্রিকেট বিশ্বকাপের ক্রিকেটার
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
এসিসি এশীয় একাদশের একদিনের আন্তর্জাতিক ক্রিকেটার
ওয়েয়াম্বার ক্রিকেটার
পাঞ্জাব কিংসের ক্রিকেটার
কোচি তুস্কার্স কেরালার ক্রিকেটার
ডার্বিশায়ারের ক্রিকেটার
ত্রিনবাগো নাইট রাইডার্সের ক্রিকেটার
দিল্লি ক্যাপিটালসের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কা জাতীয় ক্রিকেট দলের অধিনায়ক
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
উইজডেন বর্ষসেরা ক্রিকেটার
শ্রীলঙ্কান বৌদ্ধ
সিংহলিজ স্পোর্টস ক্লাবের ক্রিকেটার
শ্রীলঙ্কার টেস্ট ক্রিকেট অধিনায়ক
সেন্ট্রাল ডিস্ট্রিক্টসের ক্রিকেটার
সন্ত্রাসী হামলায় আক্রান্ত শ্রীলঙ্কান
নালন্দা কলেজের (কলম্বো) প্রাক্তন শিক্ষার্থী
ওয়েয়াম্বা ইউনাইটেডের ক্রিকেটার
নর্থ সেন্ট্রাল প্রভিন্সের ক্রিকেটার
শ্রীলঙ্কান ক্রিকেট কোচ
জ্যামাইকা তালাওয়াসের ক্রিকেটার
সিংহলি ব্যক্তি
অ্যাডিলেড স্ট্রাইকার্সের ক্রিকেটার
শ্রীলঙ্কান ক্রিকেট ধারাভাষ্যকার
কমনওয়েলথ গেমসে শ্রীলঙ্কার প্রতিযোগী
মেরিলেবোন ক্রিকেট ক্লাবের ক্রিকেটার
কলম্বো থেকে আগত ক্রিকেটার